Pahin tilanne on julkisella sektorilla.

Korkeakouluopiskelijoiden oman alan työpaikat ovat kiven alla. Tilanne on pahin juuri opintonsa aloittaneilla ja niillä opiskelijoilla, joilla ei ole kattavaa oman alansa verkostoa. Miettiessään esimerkiksi kesätyöpaikkaa opiskelija joutuu valitsemaan, haluaako hän inhimillistä palkkaa, oman alan työpaikan vai yrittääkö hän saada molemmat sillä riskillä, että työpaikka jää saamatta, kesä menee hukkaan ja seuraava syksy on elettävä tuilla ja lainalla.